към Регламент (ЕО) No 1235/2008, изменено с Регламент за изпълнение (ЕС) 2016/1842 (4), се съдържа новият образец на извлечение от сертификата за инспекция при внос на биологични продукти в рамките на електронната система за сертифициране, която се посочва в член 14, параграф 2 от Регламент (ЕО) No 1235/2008. В член 14, параграф 2, в четвъртата (предишната пета) алинея продължава да е посочена клетка 15, вместо клетка 14 от извлечението. Освен това в клетка 14 от извлечението и в съответната бележка в приложение VI погрешно е посочен член 33, вместо член 34 от Регламент (ЕО) No 889/2008 на Комисията (5). Тези грешки следва да бъдат поправени.
 (18)
 Поради това приложения III, IV и VI към Регламент (ЕО) No 1235/2008 следва да бъдат съответно изменени и поправени.
 (19)
 За по-голяма яснота поправките на Регламент (ЕО) No 1235/2008 следва да се прилагат от датата на прилагане на съответните изменения с Регламент за изпълнение (ЕС) 2016/1842.
 (20)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 1235/2008
 Регламент (ЕО) No 1235/2008 се изменя, както следва:
 1)
 Приложение III се изменя в съответствие с приложение I към настоящия регламент.
 2)
 Приложение IV се изменя в съответствие с приложение II към настоящия регламент.
 Член 2
 Поправка на Регламент (ЕО) No 1235/2008
 Регламент (ЕО) No 1235/2008 се поправя, както следва:
 1)
 В член 14, параграф 2 четвъртата алинея се заменя със следното:
 „Получателят на дадена пратка, получена след разделянето, попълва при получаването ѝ оригинала на извлечението от сертификата за инспекция, описан в клетка 14, за да удостовери, че пратката е получена съгласно член 34 от Регламент (ЕО) No 889/2008.“
 2)
 Приложение VI се поправя в съответствие с приложение III към настоящия регламент.
 Член 3
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Член 2 се прилага от 19 април 2017 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 май 2017 година.
 За Комисията
 Председател
 Jean-Claude JUNCKER
 (1) ОВ L 189, 20.7.2007 г., стр. 1.
 (2) Регламент (ЕО) No 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).
 (3) Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
 (4) Регламент за изпълнение (ЕС) 2016/1842 на Комисията от 14 октомври 2016 г. за изменение на Регламент (ЕО) No 1235/2008 по отношение на електронния сертификат за инспекция на вносните биологични продукти и някои други елементи и на Регламент (ЕО) No 889/2008 по отношение на изискванията към консервираните или преработени биологични продукти и предаването на информация (ОВ L 282,